Diari Oficial de la Generalitat Valenciana


Sumari del DOGV 5440, del 31-01-2007 (2007/645)

Notificació a David Herrera Vaca de la sentència 149/2006 dictada en les actuacions del juí verbal número 271/2005.
-------------------------------------------------------------------------------------------------------------------

### Dades del document

Número de DOGV
:   5440

Data del DOGV
:   31-01-2007

Secció del DOGV
:   IV. ADMINISTRACIÓ DE JUSTÍCIA - SIN SUBSECCIÓN ESPECÍFICA

Número del document
:   2007/645


Data del document
:   11-12-2006

Organisme emissor
:   Jutjat de Primera Instància Número 2 de Vinaròs

Tipus de document
:   Edicte

Descriptors 

:   * sistema judicial

Procediment: juí verbal (desnonament per falta de pagament) - 000271/2005 -   
"Sentència número 000149/2006   
Procediment: juí verbal de desnonament per impagament de rendes número 271/2005  
Jutgessa: Mª Lidón Calero Marzá  
Demandant: Rosario Bailón Baro  
Procuradora: Mercedes Cruz Sorribes  
Lletrada: Hortensia García Hurtado  
Demandat: David Herrera Vaca (en rebel·lia)  
Objecte del juí: desnonament per impagament de rendes i reclamació de quantitat  
Vinaròs, 30 d'octubre de 2006   
Antecedents de fet  
Primer. La procuradora Mercedes Cruz Sorribes, va presentar en nom i representació de Rosario Bailón Baro en data 24 de maig de 2005, demanda de juí de desnonament per impagament de rendes i reclamació de quantitat pels tràmits de juí verbal, contra David Herrera Vaca, i va sol·licitar que es dictara sentència per la qual es decretara la resolució del contracte d'arrendament, així com el desnonament del demandat respecte de l'habitatge situat al carrer Botànic Cavanilles, número 5, 4º de Benicarló (Castelló). Igualment, se sol·licitava es condemnara al demandat al pagament de les quantitats degudes, que són, 2.160 euros, més les quantitats que es produïren des de la data d'interposició de la demanda fins que es dictara sentència, així com al pagament de les costes.  
Segon. La demanda va ser admesa a tràmit mitjançant la interlocutòria de data 28 de juny de 2005, en la qual se citava a les parts a l'acte de la vista que, no obstant això, va ser suspesa en diverses ocasions en resultar la citació del demandat negativa. Finalment, es va acordar la citació per edictes, i es va celebrar esta el dia 27 d'octubre de 2006 a les 10.45 hores.   
Tercer. A l'acte del juí, va comparéixer la part actora i es va ratificar en el contingut de la demanda i va sol·licitar l'ampliació del contingut d'esta en relació a l'import de les últimes mensualitats vençudes i no pagades. La part demandada, després de ser citada per edictes, no va comparéixer a l'acte del juí, i va ser declarat en rebel·lia.   
Després de la pràctica de la prova consistent en documental, les actuacions quedaren vistes per a sentència.  
Quart. Per a l'adequada resolució d'este procediment, s'ha de partir dels fets provats següents:  
1. En data 1 de març de 2003, la propietària va arrendar l'habitatge situat al carrer del Botànic Cavanilles, número 5, 4º de Benicarló, a David Herrera Vaca.   
2.Este contracte, es va pactar per una duració de cinc anys sense cap pròrroga.   
3. Es va acordar per les parts, una renda mensual de 180,02 euros, pagadors per mensualitats anticipades, dins dels set primers dies de cada mes, i entregats en ma a l'arrendatari.   
4. La part demandada, va deixar de pagar la renda corresponent des del mes de març de 2004 fins a l'actualitat.   
5. En este moment, el demandat endeuta, la quantitat total de 3.060 euros corresponents al pagament de l'arrendament.   
Cinquè. En la substanciació d'este procediment s'han observat totes les formalitats de l'ordre processal.  
Fonaments de dret  
Primer. En este procediment, la part actora exercita acció de resolució del contracte d'arrendament per impagament de les rendes pactades, a l'empara de l'article 27.2 a) de la Llei d'Arrendaments Urbans.  
La part demandada, com no compareix a l'acte del juí, és declarada en rebel·lia.  
Segon. Del resultat de la prova practicada en estes actuacions, consistent en la prova documental, queda suficientment acreditada l'existència d'un contracte d'arrendament entre les parts sobre l'habitatge situat al carrer del Botànic Cavanilles número 5, 4º de Benicarló (Castelló), així com que el demandat ha deixat de pagar les mensualitats corresponents a l'import de l'arrendament des del mes de març de 2004.  
Així, ha quedat provat que el demandat, David Herrera Vaca, no ha pagat les mensualitats des de març de 2004, i la quantitat endeutada és de 180,02 euros per mensualitat.   
Per tot això, procedix l'estimació íntegra d'esta demanda, i s'haurà d'incrementar la quantitat inicialment reclamada amb l'import de les últimes mensualitats de renda i rebuts impagats des de la presentació de la demanda. En conseqüència, la quantitat deguda ascendix a 3.060 euros.   
Tercer. En relació amb les costes i, en aplicació del que establix l'article 394.1 de la Llei d'Enjudiciament Civil, en estimar-se íntegrament el contingut de la demanda, estes són imposades a la part demandada.  
Vistos els preceptes legals esmentats, concordants i altres d'especial i general aplicació al cas de les actuacions,  
Decisió  
Estimar la demanda interposada per la procuradora Mª Ángeles Bofill Fibla en nom i representació de Rosario Bailón Baro contra David Herrera Vaca i , per això,   
1. Declarar resolt el contracte d'arrendament subscrit entre Rosario Bailón Baro i David Herrera Vaca en data 1 de març de 2003.   
2. Decretar el desnonament per falta de pagament de la demandada de l'habitatge situat al carrer del Botànic Cavanilles número 5, 4º de Benicarló (Castelló) de manera que, haurà de desallotjar l'habitatge objecte del contracte d'arrendament, i el deixarà lliure i expedit, amb l'advertiment de ser desallotjat forçosament per este Jutjat i a costa seua en cas d'incompliment.   
3. Condemnar a David Herrera Vaca a pagar a l'actora, la quantitat de 3.060 euros en concepte de rendes degudes i no pagades.  
3. Les costes d'este procediment s'imposen a David Herrera Vaca.  
Notifiqueu esta resolució a les parts i indiqueu-los que contra esta podran interposar recurs d'apel·lació en el termini de cinc dies des de la notificació d'esta resolució, recurs que es prepararà davant este Jutjat i per a la remissió posterior davant l'Audiència Provincial, en la forma prevista en els articles 457 i següents de la Llei d'Enjudiciament Civil.   
Comuniqueu expressament al demandat que no s'admetrà el recurs d'apel·lació si, en preparar-lo, no manifesta, i ho acredita per escrit, tindre satisfetes les rendes vençudes i no pagades i les que d'acord amb el contracte haja de pagar avançades; i que en ser la sentència condemnatòria, si no es recorre, es procedirà al llançament en la data fixada, per al dia 11 de desembre de 2006 a les 10.00 hores si així ho sol·licita la part demandant en la forma prevista en l'article 549 de la Llei d'Enjudiciament Civil.   
Lliureu testimoniatge d'esta resolució perquè conste en les actuacions, i porteu l'original al llibre de sentències.  
Esta és la meua sentència, que pronuncie, mane i firme, Mª Lidón Calero Marzá, jutgessa del Jutjat de Primera Instància i Instrucció número 2 de Vinaròs i partit."  
Publicació. L'anterior sentència l'ha llegida i publicada la jutgessa que la subscriu, constituïda en audiència pública, el dia de la data. En done fe.  
En atenció al desconeixement de l'actual domicili o residència de la part demandada, per provisió d'esta data la jutgessa d'este Jutjat, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis d'este Jutjat per a dur a efecte la diligència de notificació de sentència a David Herrera Vaca.   
Vinaròs, 11 de desembre de 2006.- La secretària judicial: Raquel López-Fando de Miquel.